Jesca Wilfredy Macha (maarufu kama Jesca Wilfredy; alizaliwa Arusha, Tanzania, mnamo tarehe 9 Septemba mwaka 1997 ni mwanamitindo, mfanyabiashara na mjasiriamali kutoka Tanzania. Jesca ni mkurugenzi mkuu na mwanzilishi wa shirika la Black Chagga Fashion. Jesca ametajwa kuwa mmoja wa watu mashuhuri wa mitandaoni na wafanyabiashara wenye umri mdogo na wenye ushawishi mkubwa kupitia mitandao ya kijamii katika kuhamasisha vijana wakike wenye umri mdogo katika shughuli za kimaendeleo. Jesca amesoma na kumaliza elimu yake ya Maktaba na Sayansi ya Habari katika chuo cha Ushirika moshi. Baada ya kumaliza masomo yake ya Maktaba ya Sayansi ya Habari mnamo mwaka 2020, Jesca alikuwa akijihusisha na baishara ndogo ndogo za kuuza nguo na vipodozi kupitia duka la dada yake huko Moshi. Mwaka huo huo aliamua kwenda Arusha na kuanzisha biashara yake ya uuzaji wa nguo za kike na za kiume na ndipo safari yake ya ujasiriamli ilipoanzia. Licha ya kuanza biashara ya nguo na kufungua kampuni iitwayo Black Chagga Fashion, pia jesca alipata umaarufu mkubwa kupitia mitandao ya kijamii katika kuhamasisha na kuwahiiza vijana wadogo wa kike katika kujikita zaidi katika ujasiariamali ili kuweza kujitegemea na kujikwamua katika umaskini. amekuwa mmoja wa wanawake wenye umri mdogo waliowezakutumia mitandao ya kijamii katika kuleta mabadiliko na kuinua wengine.